《草堂成即事二首》
宋代·喻良能

燕雀桑麻五亩匀，香炉峰下磬湖滨。
青衫不碍两居士，白发真成六老人。
子美浣花元不恶，渊明栗里总宜贫。
作诗饮酒真吾事，回首江湖懒问津。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。